**Likumprojekta “Par nekustamā īpašuma Gustava Zemgala gatve 13, Rīgā daļas atsavināšanu sabiedrības vajadzībām — Austrumu maģistrāles posma no Ieriķu ielas līdz Vietalvas ielai izbūves nodrošināšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 13.pants.  Rīgas domes 2015.gada 31.marta lēmums Nr.2414 (protokols Nr.51, 46.§) „Par sabiedrības vajadzībām nepieciešamā nekustamā īpašumā Stārķu ielā, Rīgā (kadastra Nr.01000702018), daļas piespiedu atsavināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas dome 26.10.2004. pieņēma lēmumu Nr.3590 „Par Austrumu maģistrāles posmā no Viestura prospekta līdz Slāvu aplim būvniecības ieceri.” (turpmāk – lēmums Nr.3590) Ar lēmuma Nr.3590 1.punktu tika akceptēta Austrumu maģistrāles posma no Viesturu prospekta līdz Slāvu aplim būvniecības iecere, turpmāk detalizēti izstrādājot trases skiču projektu, saskaņā ar publiskās apspriešanas rezultātiem.  Rīgas domes Satiksmes departaments 25.11.2010. nosūtīja vēstuli Nr. DS-10-1206-dv Rīgas domes Satiksmes un transporta lietu komitejai ar informāciju par būvprojekta „Austrumu maģistrāle posmā no Ieriķu ielas līdz Vietalvas ielai” īstenošanai vajadzīgajiem nekustamajiem īpašumiem, tajā skaitā informāciju par nekustamo īpašumu Stārķu ielā 8A, Rīgā (kadastra Nr.01000702018), daļu 307 m2 platībā, kas minētajā vēstulē apzīmēts ar Nr.3.  Rīgas domes Satiksmes un transporta lietu komiteja 30.11.2010. sēdē izskatīja jautājumu par Austrumu maģistrāles posmam no Ieriķu ielas līdz Vietalvas ielai būvniecībai vajadzīgajiem nekustamajiem īpašumiem un nolēma (sēdes prot. Nr.39, 3.§) atzīt, ka 28 nekustamie īpašumi, tai skaitā Stārķu ielā 8A (saskaņā ar Rīgas domes Satiksmes departamenta 25.11.2010. vēstulē Nr. DS-10-1206-dv minēto sarakstu), ir vajadzīgi Rīgas pilsētas pašvaldības autonomo funkciju realizēšanai – Austrumu maģistrāles posma no Ieriķu ielas līdz Vietalvas ielai, Rīgā, būvniecībai.  Nekustamajam īpašumam Stārķu ielā 8A, Rīgā (kadastra Nr.01000702018) saskaņā ar 2008.gada 21.jūlija Rīgas domes lēmumu mainīta adrese, kas šobrīd ir Gustava Zemgale gatve 13, Rīga.  Sabiedrības vajadzībām vajadzīgi 307 m2 (trīs simti septiņi kvadrātmetri) zemes, kas ir daļa no nekustamā īpašuma Gustava Zemgala gatve 13, Rīgā ar kadastra numuru 0100 070 2018 (turpmāk – Atsavināmais nekustamais īpašums) un, kas sastāv no zemes vienības 914 m2 kopplatībā (zemes vienības kadastra apzīmējums 0100 070 2018). Atlikusī īpašuma platība ir 607 m2. Saskaņā ar spēkā esošo Rīgas pilsētas teritorijas plānojumu 2006.-2018.gadam minimālā jaunveidojamās zemes vienības platība ir 400 m2, līdz ar to atlikusī īpašuma daļa ir izmantojama atbilstoši teritorijas plānojumā noteiktajai atļautajai izmantošanai.  Īpašuma tiesības uz nekustamo īpašumu Gustava Zemgale gatve 13, Rīgā ar kadastra Nr. 0100 070 2018, reģistrētas Rīgas pilsētas zemesgrāmatu nodalījumā Nr. 4763, īpašnieks Jānis Ozoliņš (turpmāk - Atsavināmā nekustamā īpašuma īpašnieks).  Nekustamajam īpašumam ir šādi apgrūtinājumi: nostiprināta nomas tiesība uz zemesgabalu 914 m2 platībā līdz 10.04.2021., nomnieks – sabiedrība ar ierobežotu atbildību „ILEA”, nodokļu maksātāja kods 40103548762; nodibināts ceļa servitūts par labu nekustamajam īpašumam Gustava Zemgala gatvē 13, Rīgā, LV-1084 (zemesgrāmata nodalījuma Nr. 100000086151), tiesības ieguvējs: sabiedrība ar ierobežotu atbildību „ILEA”, nodokļu maksātāja kods 40103548762.  Saskaņā ar likuma 4.pantu, nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.  Rīgas pilsētas pašvaldība ilgstošā laika periodā ir piedāvājusi atsavināmā nekustamā īpašuma īpašniekam vienoties par tā atsavināšanu, tomēr vienošanās nav panākta:   1. 2011.gada 24.februārī tika nosūtīta vēstule ar lūgumu sadarboties ar nekustamā īpašuma vērtētāju un sniegt viņam nekustamā īpašuma daļas novērtēšanai nepieciešamo informāciju, kā arī lūdza paziņot kontakttālruni turpmākai saziņai. Atbildi uz minēto vēstuli atsavināmā nekustamā īpašuma īpašnieks nav sniedzies. 2. 2012.gada 10.augustā tika nosūtīta vēstule ar lūgumu sniegt viedokli par iespēju nekustamā īpašuma Stārķu ielā, Rīgā (kadastra numurs 0100 070 2018), daļu mainīt pret kādu vērtības ziņā līdzvērtīgu Rīgas pilsētas pašvaldībai piederošu neapbūvētu zemesgabalu no pašvaldības zemesgabalu apmaiņas fonda. Atbildi uz minēto vēstuli atsavināmā nekustamā īpašuma īpašnieks nav sniedzis. 3. 2013.gada 26.martā tika nosūtīta vēstule ar informāciju par nekustamā īpašuma daļas – zemesgabala daļas 307 m2 platībā nepieciešamību Austrumu maģistrāles posma no Ieriķu ielas līdz Vietalvas ielai būvniecībai. Minētajā vēstulē izteikts lūgums sniegt informāciju par piekrišanu nekustamā īpašuma daļas atsavināšanai un piedalīšanos minētās nekustamā īpašuma daļas atlīdzības noteikšanā. Vienlaikus vēstulē izteikts lūgums sniegt informāciju un dokumentus, kas varētu ietekmēt nekustamā īpašuma Stārķu ielā jeb Atsavināmā nekustamā īpašuma, daļas vērtības noteikšanu. Atbildi uz minēto vēstuli atsavināmā nekustamā īpašuma īpašnieks nav sniedzis. 4. 2013.gada 18.septembrī tika nosūtīta vēstule ar lūgumu iepazīties ar nekustamā īpašuma daļas novērtējumu, un sniegt viedokli un argumentus par aprēķināto atlīdzību. Saskaņā ar sertificēta nekustamā īpašuma vērtētāja SIA „Eiroeksperts” 09.09.2013 vērtējumu, atlīdzība par nekustamo īpašumu noteikta EUR 14 228,72 (četrpadsmit tūkstoši divi simti divdesmit astoņi *eiro* un divdesmit divi *eiro* centi) apmērā. 2013.gada 18.oktobrī saņemts atsavināmā nekustamā īpašuma īpašnieka iesniegums, ar ko lūgts atlikt jautājuma par atlīdzības noteikšanu izskatīšanu Rīgas domes Sabiedrības vajadzībām nepieciešamo nekustamo īpašumu atsavināšanas komisijas 21.10.2013. sēdē, jo viņam vajadzīgs papildu laiks, lai sniegtu argumentētu viedokli, nenorādot konkrētu termiņu, līdz kuram tas tiktu sagatavots un iesniegts. 5. 2013.gada 23.oktobrī tika nosūtīta vēstule ar lūgumu paziņot par gatavību atsavināt par labu Rīgas pilsētas pašvaldībai pirkuma vai maiņas ceļā nekustamā īpašuma daļu. Vēstulei pielikumā pievienoti Rīgas pilsētas pašvaldības zemesgabalu apmaiņas fonda saraksti ar iespējamajiem apmaiņas zemesgabaliem. Atsavināmā nekustamā īpašuma īpašnieka atbilde netika saņemta. 6. 2014.gada 21.janvārī tika nosūtīta vēstule ar atkārtotu lūgumu paziņot par gatavību atsavināt maiņas vai pirkuma ceļā nekustamā īpašuma daļu. Uz minēto vēstuli atsavināmā nekustamā īpašuma īpašnieks 27.02.2014. elektroniskā veidā sniedza atbildi, norādot Rīgas pilsētas pašvaldībai piederošos nekustamos īpašumus, kas būtu maināmi pret viņam piederošajām nekustamo īpašumu daļām. 7. 2014.gada 21.martā tika nosūtīta vēstule, paskaidrojot, ka maiņai izvēlētie Rīgas pilsētas pašvaldībai piederošie zemesgabali neatbilst Publiskas personas mantas atsavināšanas likuma 38.panta trešajā daļā iekļautajiem nosacījumiem. Atsavināmā nekustamā īpašuma īpašniekam nosūtīts atzinums par nekustamā īpašuma daļas aktuālo vērtību, kā arī lūgts sniegt viedokli par aprēķināto atlīdzību. Atsavināmā nekustamā īpašuma īpašnieka atbilde netika saņemta. 8. 2014.gada 7.maijā tika nosūtīta vēstule ar informāciju par to, ka tiek gatavots Rīgas domes lēmuma projekts par nekustamā īpašuma daļas iegūšanu Rīgas pilsētas pašvaldības īpašumā pirkuma ceļā, kā arī to, ka pēc minētā lēmuma pieņemšanas tiks sagatavots pirkuma līguma projekts. Vienlaikus tika izteikts lūgums līdz atsavināšanas līguma noslēgšanai veikt nepieciešamās darbības sabiedrības vajadzībām nepieciešamo nekustamo īpašumu Stārķa ielā 8A jeb Atsavināmā nekustamā īpašuma, Rīgā, nomas līgumu grozīšanai, izslēdzot no līgumiem atsavināmās zemesgabalu daļas un reģistrējot attiecīgās nomas līgumu izmaiņas zemesgrāmatā. Vienlaikus izteikts lūgums sniegt informāciju par iespēju atsavināt nekustamā īpašuma daļu maiņas ceļā, to mainot pret kādu/-iem no 23.10.2013. vēstules Nr.6-5/DIIP-13-335-ap pielikumā minētajiem zemesgabaliem no Rīgas pilsētas pašvaldības zemesgabalu apmaiņas fonda. Atsavināmā nekustamā īpašuma īpašnieka atbilde netika saņemta. 9. 2014.gada 15.septembrī tika nosūtīta vēstule, sniedzot informāciju par Rīgas domes 08.07.2014. pieņemto lēmumu Nr.1400 „Par sabiedrības vajadzībām nepieciešamo nekustamo īpašumu Stārķu ielā, Rīgā (kadastra Nr.0100070070, kadastra Nr.01000702018, kadastra Nr.01000702019), daļu atsavināšanu”, vienlaikus nosūtot Atsavināmā nekustamā īpašuma pirkuma līguma projektu un pilnvaras projektu. Minētajā vēstulē izteikts lūgums divu mēnešu laikā pēc vēstules saņemšanas rakstveidā paziņot par gatavību noslēgt pirkuma līgumu ar Rīgas pilsētas pašvaldību par nekustamā īpašuma daļas 307 m2 platībā atsavināšanu sabiedrības vajadzībām par noteikto atlīdzību, kā arī norādīts, ka, ja noteiktajā termiņā netiks sniegta atbilde, tiks uzskatīts, ka nav izdevies panākt labprātīgu vienošanos par nekustamā īpašuma daļas atsavināšanu Rīgas pilsētas pašvaldības autonomo funkciju izpildes nodrošināšanai, un tiks sagatavots Rīgas domes lēmuma projekts par minētā nekustamā īpašuma daļas jeb Atsavināmā nekustamā īpašuma piespiedu atsavināšanu. 10. Ar Atsavināmā nekustamā īpašuma īpašnieku 10.11.2014. telefoniski sazinājās Rīgas domes Īpašuma departamenta Īpašuma iegādes un perspektīvās attīstības pārvaldes Juridiskās nodaļas jurists-eksperts, sniedzot informāciju par atsavināmo nekustamā īpašuma daļu, kā arī vienojās, ka Rīgas domes Īpašuma departamenta Īpašuma iegādes un perspektīvās attīstības pārvaldes 15.09.2014. vēstule Nr.6-5/DIIP-14-249-ap ar pielikumiem atkārtoti tiks nosūtīta uz Atsavināmā nekustamā īpašuma īpašnieka sniegto elektroniskā pasta adresi. Minētā vēstule, pirkuma līguma un pilnvaras projekts tika ieskenēti un 11.11.2014. nosūtīti uz norādīto elektroniskā pasta adresi. Atsavināmā nekustamā īpašuma īpašnieka atbilde netika saņemta, turklāt uz telefona zvaniem neatbildēja.   Rīgas pilsētas pašvaldība atbilstoši Ministru kabineta 2011.gada 15.marta noteikumiem Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – noteikumi Nr.204) ir izveidojusi atlīdzības noteikšanas komisiju (turpmāk – komisija).  Rīgas pilsētas pašvaldība ir nodrošinājusi taisnīgas atlīdzības noteikšanu atbilstoši noteikumu Nr.204 noteiktajai procedūrai. Komisija 2014.gada 28.aprīlī nolēma apstiprināt atlīdzības apmēru EUR 14 228,72 (četrpadsmit tūkstoši divi simti divdesmit astoņi *euro* un septiņdesmit divi *euro* centi) par sabiedrības vajadzībām nepieciešamo Atsavināmo nekustamo īpašumu. Saskaņā Likuma 9.pantā noteikto kārtību – ar Rīgas domes 08.07.2014 lēmumu „Par sabiedrības vajadzībām nepieciešamo nekustamo īpašumu Stārķu ielā, Rīgā (kadastra Nr.01000700070, kadastra Nr.01000702018, kadastra Nr.01000702019), daļu atsavināšanu” (protokols Nr.32 62.§) Atsavināmā nekustamā īpašuma atsavināšana ierosināta  par  noteikto atlīdzību EUR 14 228,72 (četrpadsmit tūkstoši divi simti divdesmit astoņi *euro* un septiņdesmit divi *euro* centi).  Atlīdzības apmērs pamatots ar nekustamā īpašuma 09.09.2013. vērtējumu Nr.2013/490/749 un atzinumu Nr. N-67, ko veicis neatkarīgs sertificēts nekustamo īpašumu vērtētājs SIA „Eiroeksperts”. Papildu zaudējumi, kas būtu atlīdzināmi, nav konstatēti.  Atbilstoši Likuma 16.panta 1.daļai, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts vai pašvaldības īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā un par kurām institūcija nav tieši paziņojusi, ka tā uzņemas attiecīgos apgrūtinājumus un nastas.  Vienošanos ar atsavināmā nekustamā īpašuma īpašnieku par tam piederošā nekustamā īpašuma labprātīgu atsavināšanu pašvaldībai nav izdevies panākt.  Līdz ar to ir iestājušies Likuma 5.pantā norādītie apstākļi nekustamā īpašuma piespiedu atsavināšanai, kā arī Likuma 13.pantā noteiktie apstākļi likumprojekta iesniegšanai izskatīšanai Saeimā.  Rīgas attīstības programmas 2010.-2013.gadam (apstiprināta ar Rīgas pilsētas domes 2005.gada 15.novembra lēmumu Nr.584 „Par Rīgas teritorijas plānojuma 2006.-2018.gadam galīgās redakcijas noteikšanu, Rīgas ilgtermiņa attīstības stratēģijas līdz 2025.gadam apstiprināšanu un Rīgas attīstības programmas 2006.-2012.gadam galīgās redakcijas apstiprināšanu”) stratēģiskā mērķa „Ērti un ātri sasniedzama pilsēta” ietvaros kā prioritāti paredz Austrumu maģistrāles būvniecību, tādējādi mazinot maģistrālo ielu fragmentāro raksturu Rīgas pilsētas administratīvajā teritorijā. Rīgas pilsētas attīstības programmas 2010.-2013.gadam Investīciju plānā ietverts projekts „Austrumu maģistrāles projektēšana un būvniecība, t.sk. autoruzraudzība, būvuzraudzība”, kura realizācijas gaitā līdz 2012.gadam bija plānots arī apzināt atsavināmos nekustamos īpašumus ielu sarkano līniju robežās, kā arī uzsākt identificēto nekustamo īpašumu atsavināšanu. Arī Rīgas attīstības programmas 2014.-2020.gadam projektā (apstiprināts ar Rīgas pilsētas domes 2013.gada 22.oktobra lēmumu Nr.302 „Par Rīgas ilgtspējīgas attīstības stratēģijas līdz 2030.gadam un Rīgas attīstības programmas 2014.-2020.gadam projekta nodošanu publiskajai apspriešanai un atzinuma saņemšanu”) norādīts, ka ir plānots uzsākt Rīgas Ziemeļu transporta koridora 1.posma un Austrumu maģistrāles būvniecību, pakāpeniski pilnveidojot lielā maģistrālā loka izveidi Rīgas pilsētā. Rīgas attīstības programmas 2014.-2020.gadam Rīcības plānā ietverts uzdevums „Attīstīt tranzīta un sakaru infrastruktūru atbilstoši Eiropas transporta tīkla (TEN-T) plāniem”, kura ietvaros plānota Austrumu maģistrāles posma Ieriķu iela – Vietalvas iela pabeigšana un Austrumu maģistrāles, kas savienos Dienvidu tiltu ar perspektīvo Ziemeļu transporta koridoru, izbūve līdz 2016.gada beigām.  Lai īstenotu minēto ieceri, Rīgas pilsētas pašvaldībai ir nepieciešams atsavināt nekustamā īpašuma ar adresi Gustava Zemgale gatve 13, Rīgā (kadastra Nr.01000702018), daļu – zemesgabala daļa 307 m2 platībā.  Saskaņā ar Rīgas pilsētas pašvaldības 2005.gada 20.decembra saistošo noteikumu Nr.34 „Rīgas teritorijas izmantošanas un apbūves noteikumi” 15.pielikumu „Teritorijas plānotā (atļautā) izmantošana” Atsavināmais nekustamais īpašums atrodas ielu teritorijā, kur primārā izmantošana ir gājēju un velosipēdu, privātā, sabiedriskā (publiskā) un kravu autotransporta, pilsētas elektrotransporta satiksmes būvju, kā arī transporta un inženiertehniskās apgādes tīklu un būvju būvniecība.  Saskaņā ar Rīgas pilsētas pašvaldības 2014.gada 8.jūlija lēmumu „Par sabiedrības vajadzībām nepieciešamo nekustamo īpašumu Stārķu ielā, Rīgā (kadastra Nr.01000700070, kadastra Nr.01000702018, kadastra Nr.01000702019), daļu atsavināšanu” nekustamais īpašums ir nepieciešams Austrumu maģistrāles 2.kārtas būvniecībai. Saskaņā ar likuma ”Par pašvaldībām” 15.panta pirmās daļas 2.punktu Atsavināmais nekustamais īpašums vajadzīgs pašvaldības autonomās funkcijas nodrošināšanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana).  Iegūstot Rīgas pilsētas pašvaldības īpašumā nekustamā īpašuma Gustava Zemgale gatve 13, Rīgā, daļu – zemesgabala daļu 307 m2 platībā, tiek sasniegts sabiedrības kopējām interesēm atbilstošs mērķis. Pašvaldībai nebūs tiesisku šķēršļu izmantot zemes vienības daļu 307 m2 platībā Austrumu maģistrāles otrās kārtas būvniecībai, tādējādi radot drošu un ērtu transporta infrastruktūru ne tikai pašvaldības iedzīvotājiem, bet jebkurai personai, kura izmantos Austrumu maģistrāles transporta infrastruktūru. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Rīgas pilsētas pašvaldība. |
| 4. | Cita informācija | Atbilstoši Sabiedrības vajadzībām nepieciešamā nekustamā īpašuma atsavināšanas likuma 14.panta pirmajai daļai tiek sniegta šāda informācija:   1. Informācija par Atsavināmo nekustamo īpašumu:   Nekustamā īpašuma Gustava Zemgala gatve 13, Rīgā ar kadastra Nr. 0100 070 2018 (reģistrēts Rīgas pilsētas zemesgrāmatas nodalījumā Nr. 4763) sastāvā ietilpstošās zemes vienības ar kadastra apzīmējumu 0100 070 2018 daļa 307 m2 (trīs simti septiņi kvadrātmetri) platībā. Zemes vienības atsavināmās daļas robežas attēlotas likumprojekta [pielikumā](http://likumi.lv/doc.php?id=238173&search=on#piel1). Īpašnieks – Jānis Ozoliņš.  Atsavināmais nekustamais īpašums ir nepieciešams Austrumu maģistrāles posma Ieriķu iela – Vietalvas iela pabeigšanai un Austrumu maģistrāles, kas savienos Dienvidu tiltu ar perspektīvo Ziemeļu transporta koridoru izbūvei.  Vienošanos ar īpašnieku par Atsavināmā nekustamā īpašuma labprātīgu atsavināšanu pašvaldībai nav izdevies panākt.  Līdz ar to ir iestājušies Sabiedrības vajadzībām nepieciešamā nekustamā īpašuma atsavināšanas likuma 5.pantā norādītie apstākļi nekustamā īpašuma piespiedu atsavināšanai, kā arī likuma 13.pantā noteiktie apstākļi likumprojekta iesniegšanai izskatīšanai Saeimā.   1. Sabiedrības vajadzībām nepieciešamā nekustamā īpašuma atsavināšanas likuma 6.pantā pirmajā daļā minēto apstākļu izvērtējums, jo tiek atsavināta nekustamā īpašuma daļa:    * + 1. atlikusī nekustamā īpašuma platība pēc sabiedrības vajadzībām nepieciešamās daļas atsavināšanas sastādīs 607 m2, kas ir pietiekama, lai tiktu izmantota atbilstoši vietējās pašvaldības teritorijas plānojumam;        2. papildus apgrūtinājumi, kuru dēļ atlikusī nekustamā īpašuma daļa nav izmantojama atbilstoši teritorijas plānojumam, netiks radīti;        3. atlikušās neatsavinātās nekustamā īpašuma lielākās daļas konfigurācija nemainās;        4. nav konstatējami arī citi apstākļi, kuru dēļ atlikusī nekustamā īpašuma daļa nav izmantojama atbilstoši teritorijas plānojumam.   Ievērojot minēto, visa nekustamā īpašuma atsavināšana pilnā tā sastāvā nav nepieciešama. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Rīgas pilsētas pašvaldības iedzīvotāji un pārējās personas, kuras izmantos Austrumu maģistrāles transporta infrastruktūru. Sabiedrība ar ierobežotu atbildību „ILEA,” kas ir nekustamā īpašuma nomnieks. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Administratīvo izmaksu monetārs novērtējums nav veikts. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (tūkst. *euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | |  |  | | --- | --- | | EUR 14 228,72 |  | |  | Projekts šo jomu neskar. | |  | | EUR 14 228,72  (četrpadsmit tūkstoši divi simti divdesmit astoņi *euro* 72 centi) | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | |  |  | | --- | --- | | EUR 14228,72 | Projekts šo jomu neskar. | |  | |  | | EUR 14 228,72  (četrpadsmit tūkstoši divi simti divdesmit astoņi *euro* 72 centi) | | | | | |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | |  |  | | --- | --- | | EUR 0 | Projekts šo jomu neskar. | |  | |  | | EUR 0 | | | | | |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | | | |
| 5. Precizēta finansiālā ietekme: | X |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  | | --- | --- | | EUR 14 228,72   (četrpadsmit tūkstoši divi simti divdesmit astoņi *euro* 72 centi) |  | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīgas pilsētas pašvaldība segs izmaksas, kas saistītas ar nekustamā īpašuma reģistrēšanu zemesgrāmatā uz pašvaldības vārda.  Izdevumi, kas saistīti ar Atsavināmā nekustamā īpašuma pirkšanu tiks segti no Rīgas pilsētas pašvaldības līdzekļiem.  Nepieciešamos finanšu līdzekļus Atsavināmā nekustamā īpašuma atsavināšanai sabiedrības vajadzībām EUR 14 228,72  (četrpadsmit tūkstoši divi simti divdesmit astoņi euro 72 centi) apmērā ir paredzēts segt no Rīgas pilsētas pašvaldības pamatbudžeta līdzekļiem. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīgas pilsētas pašvaldība, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV, V un VI sadaļa – projekts šīs jomas neskar.

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās attīstības

ministrijas valsts sekretārs G.Puķītis

21.07.15. 17:07

2614

V.Obersts

[viesturs.obersts @varam.gov.lv](mailto:ieva.busmeistere@varam.gov.lv)

66016591